EkBass/fiwiki-20250220-pages-articles huggingface dataset:
Maastohiihto talviolympialaisissa 2014

Vuoden 2014 talviolympialaisten maastohiihdon kilpailupaikkana oli Hiihtokeskus Laura Krasnaja Poljanan lähettyvillä, lähellä kisojen pääpaikkaa Sotšia. Maastohiihdossa oli kuusi miesten ja kuusi naisten kilpailua. Parhaiten olympialaisten hiihtokilpailuissa menestyivät norjalaiset urheilijat. == Osallistuneet maat == Vuoden 2014 talviolympialaisten maastohiihtoon osallistui 310 kilpailijaa 54 maasta. Ensimmäistä kertaa olympiahiihtoon osallistuivat Chile, sekä ensimmäistä kertaa talviolympialaisiin osallistunut Dominica. * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Mitaliyhteenveto== ===Mitalitaulukko=== 1 5 2 4 11 2 2 5 4 11 3 2 0 0 2 4 1 2 1 4 5 1 2 0 3 6 1 0 0 1 7 0 0 1 1 7 0 0 1 1 7 0 0 1 1 Yhteensä 12 12 12 36 ===Miesten kilpailut=== 15 km perinteinen tiedot 38.29,7 38.58,2 39.08,5 30 km yhdistelmähiihto tiedot 1.08.15,4 1.08.15,8 1.08.16,8 50 km vapaa hiihtotyyli tiedot 1.46.55,2 1.46.55,9 1.46.56,0 4 x 10 km viesti tiedot Lars Nelson Daniel Richardsson Johan Olsson Marcus Hellner 1.28.42,0 Dmitri Japarov Aleksandr Bessmertnyh Aleksandr Legkov Maksim Vylegžanin 1.29.09,3 Jean-Marc Gaillard Maurice Manificat Robin Duvillard Ivan Perrillat Boiteux 1.29.13,9 Vapaa hiihtotyyli sprintti tiedot 3.38,39 3.39,61 3.58,13 Perinteinen parisprintti tiedot Iivo Niskanen Sami Jauhojärvi 23.14,89 Maksim Vylegžanin Nikita Kriukov 23.15,86 Emil Jönsson Teodor Peterson 23.30,01 ===Naisten kilpailut=== 10 km perinteinen tiedot 28.17,8 28.36,2 28.46,1 15 km yhdistelmähiihto tiedot 38.33,6 38.35,4 38.46,8 30 km vapaa hiihtotyyli tiedot 1.11.05,2 1.11.07,8 1.11.28,8 4 x 5 km viesti tiedot Ida Ingemarsdotter Emma Wikén Anna Haag Charlotte Kalla 53.02,7 Anne Kyllönen Aino-Kaisa Saarinen Kerttu Niskanen Krista Lähteenmäki 53.03,2 Nicole Fessel Stefanie Böhler Claudia Nystad Denise Herrmann 53.03,6 Vapaa hiihtotyyli sprintti tiedot 2.35,49 2.35,87 2.35,89 Perinteinen parisprintti tiedot Ingvild Flugstad Østberg Marit Bjørgen 16.04,05 Aino-Kaisa Saarinen Kerttu Niskanen 16.13,14 Ida Ingemarsdotter Stina Nilsson 16.23,82 == Lähteet == *
Maastohiihto talviolympialaisissa 2014 – miesten parisprintti

Miesten parisprintti vuoden 2014 talviolympialaisissa kilpailtiin 19. helmikuuta hiihtokeskus Laurassa, Krasnaja Poljanan asutuskeskuksen lähellä. Kilpailun voitti Suomen hiihtäjäkaksikko Sami Jauhojärvi ja Iivo Niskanen. Hopealle hiihtivät Venäjän Maksim Vylegžanin ja Nikita Krjukov ja pronssia sai Ruotsin hiihtäjäpari Emil Jönsson ja Teodor Peterson. Saksa teki kilpailusta protestin, sillä Saksan ankkurin Tim Tscharnken ja Suomen Sami Jauhojärven sukset osuivat yhteen viimeisessä laskussa, jolloin saksalaishiihtäjä kaatui. Saksalaisten protesti hylättiin ja kilpailun tuloksia ei muutettu. Muun muassa Venäjän hiihtoliiton presidentti Elena Välbe oli sitä mieltä, että suomalaisten hiihto olisi pitänyt hylätä. == Tulokset == === Välierä === Sija Erä Numero Maa Kilpailijat Aika Huom. 1 1 2 Hannes Dotzler Tim Tscharnke 23:36.23 Q 2 1 6 Martin Jakš Aleš Razým 23:39.06 Q 3 1 5 Dario Cologna Gianluca Cologna 23:42.31 LL 4 1 1 Ola Vigen Hattestad Petter Northug 23:43.63 LL 5 1 3 Federico Pellegrino Dietmar Nöckler 23:58.12 6 1 4 Devon Kershaw Alex Harvey 24:20.37 7 1 9 Peeter Kümmel Raido Ränkel 24:26.49 8 1 7 Harald Wurm Max Hauke 25:01.23 9 1 10 Daniel Pripici Paul Constantin Pepene 26:06.80 1 8 Andrew Young Andrew Musgrave DNF 1 11 Sun Qinghai Xu Wenlong DNS 1 2 16 Iivo Niskanen Sami Jauhojärvi 23:26.13 Q 2 2 13 Maxim Vylegzhanin Nikita Kriukov 23:26.91 Q 3 2 15 Emil Jönsson Teodor Peterson 23:28.22 LL 4 2 14 Nikolai Tšebotko Aleksei Poltaranin 23:28.50 LL 5 2 17 Simi Hamilton Erik Bjornsen 23:29.14 LL 6 2 12 Cyril Miranda Jean-Marc Gaillard 23:41.79 LL 7 2 19 Hiroyuki Miyazawa Yuichi Onda 23:49.41 8 2 18 Maciej Kreczmer Maciej Starega 23:53.09 9 2 20 Peter Mlynár Martin Bajcicák 24:58.06 10 2 21 Andrey Gridin Veselin Tsinzov 25:11.06 11 2 23 Ruslan Perekhoda Oleksii Krasovskyi 25:31.13 12 2 22 Phillip Bellingham Callum Watson 25:54.31 === Finaali === Sija Numero Maa Kilpailijat Aika Aikaero 16 Iivo Niskanen Sami Jauhojärvi 23:14.89 — 13 Maxim Vylegzhanin Nikita Kriukov 23:15.86 +0.97 15 Emil Jönsson Teodor Peterson 23:30.01 +15.12 1 Ola Vigen Hattestad Petter Northug 23:33.55 +18.66 5 Dario Cologna Gianluca Cologna 23:35.90 +21.01 17 Simi Hamilton Erik Bjornsen 23:49.95 +35.06 2 Hannes Dotzler Tim Tscharnke 23:57.02 +42.13 14 Nikolai Tšebotko Aleksei Poltaranin 24:01.38 +46.49 6 Martin Jakš Aleš Razým 24:01.83 +46.94 10 12 Cyril Miranda Jean-Marc Gaillard DNS == Lähteet == == Aiheesta muualla == * Luokka:Maastohiihto talviolympialaisissa 2014
Kari Peitsamo & Straight Perverts

Kari Peitsamo & Straight Perverts oli Kari Peitsamon johtama yhtye, joka toimi vuonna 2010. Yhtyeen musiikki oli kuunneltavissa Kari Peitsamon kotisivulla jo ennen levyn julkaisua, jonka vuoksi Peitsamon tuolloinen levy-yhtiö Rocket Records ei suostunut sitä julkaisemaan.Rantala, Juha: Tauko yhteistyössä albumin Peitsamo, Kari: Se on vaan rokkia – 42 levytystä vuosilta 2007-2011, Rocket Records 2011 kansivihkosessa Suomen Maaseutumusiikkiyhdistys julkaisi levyn marraskuussa 2010 yhtyeen jo hajottua. Yhtyeessä soitti Peitsamon lisäksi Naked-yhtyeen muusikoita. ==Diskografia== *The Unparalleled Adventures of One Hans Pfaall (2010) ==Lähteet== ==Aiheesta muualla== *Levy-yhtiön tiedote albumiin liittyen *Albumin arvostelu Soundin kotisivulla Straight Perverts
Yhdistetty talviolympialaisissa 2014

Vuoden 2014 talviolympialaisten yhdistetyn kilpailupaikkana oli hiihto- osuudella Hiihtokeskus Laura ja mäkiosuudella RusSki Gorki -mäkihyppykeskus, lähellä kisojen pääpaikkaa Sotšia. Yhdistetyssä käytiin kolme kilpailua, kaksi yksilökilpailua ja joukkuekilpailu. Parhaiten yhdistetyn kilpailuissa menestyivät norjalaiset urheilijat. == Osallistuneet maat == Olympialaisten yhdistettyyn osallistui 55 urheilijaa 15 maasta. * * * * * * * * * * * * * * * == Mitalistit == == Mitalitaulukko == == Lähteet == *
Maria Simelius

Anna Maria Simelius, o.s. Tulindberg (30. joulukuuta 1792 Oulu – 26. helmikuuta 1843 Helsinki) oli kirjapainon johtaja miehensä Jakob Simeliuksen jälkeen. Simeliuksen isä oli säveltäjä, viulisti, lääninkamreeri ja hallituskonseljin jäsen Erik Tulindberg ja äiti tunnettuun oululaiseen kauppiassukuun kuulunut Margareta Christina Nylander (1768–1843), jonka isä Johan Mattsinpoika Nylander oli perustanut Nybyn lasitehtaan Olhavaan. Matemaatikko Claes Albert Tulindberg oli Simeliuksen veli. Simeliuksen puoliso vuodesta 1820, hallituskonseljin kielenkääntäjä Jakob Simelius (1785–1826), sai luvan perustaa Helsinkiin kaupungin ensimmäisen kirjapainon, muun muassa hoitaakseen sinne 1819 siirtyneen senaatin antamat tehtävät. Julkaisutoiminnan merkityksen Jakob Simelius oli nähnyt enonsa Anders Chydeniuksen toiminnassa. Kun Jakob Simelius kuoli 40-vuotiaana 1826, hänen 35-vuotias leskensä Maria Simelius sai luvan J. Simelii Enka -kirjapainon toimintaa varten. Simelius lisäsi painon henkilökuntaa ja käytössä olevia kirjakelajeja, samoin kuin korvasi puisen painokoneen metallirakenteisella. Painotalo siirtyi 1833 Simeliuksen rakennuttamiin uusiin tiloihin Uudenmaakadulle. Ulkomailta 1838 hankituilla kirjakkeilla painettiin muun muassa Elias Lönnrotin Kanteletar, M. A. Castrénin ruotsinnos Kalevalasta ja J. L. Runebergin Nadeschda. Viimeksi mainitun julkaisuvuonna 1841 alettiin painaa myös Suomalaisen Kirjallisuuden Seuran aikakauskirjaa Suomi. Maria ja Jakob Simeliuksen perheeseen syntyi kaksi tytärtä, Helena Kristina (5. elokuuta 1821 – 7. lokakuuta 1889) ja Jacobina Maria (16. marraskuuta 1822 – 22. joulukuuta 1895). Helena opiskeli kieliä Pariisissa, Saksassa ja Sveitsissä 1850- ja 1860-luvuilla ja oli 30 vuoden ajan kieltenopettajana Helsingin ruotsalaisessa tyttökoulussa 1887 asti. Hän käänsi myös ranskan kieliopin saksasta ruotsiksi. Jacibina Maria oli naimisissa lääkäri Leonard Fahlanderin kanssa vuodesta 1842. Fahlander toimi kirjapainon johtajana anoppinsa jälkeen. Jacobina Maria myi osuutensa 1845 ja Helena Kristina 1859. ==Lähteet== Luokka: Suomalaiset yritysjohtajat Luokka:Vuonna 1792 syntyneet Luokka:Vuonna 1843 kuolleet
Dikloraani

Dikloraani eli 2,6-dikloori-4-nitroaniliini eli DCNA (C6H4Cl2N2O2) on aromaattinen orgaaninen yhdiste. Yhdistettä käytetään väriaineiden valmistamiseen ja fungisidina eli siententorjunta-aineena. Dikloraanin käyttö fungisidina kiellettiin Euroopan unionin alueella Euroopan komission päätöksellä kesäkuussa 2011. == Ominaisuudet == Dikloraani on huoneenlämpötilassa keltaista kiteistä ainetta. Yhdiste ei liukene veteen, mutta liukenee paremmin orgaanisiin liuotiimiin kuten metanoliin, asetoniin ja kloroformiin. Dikloraanin sienten kasvua estävä ominaisuus perustuu siihen, että yhdiste estää ribosomin ja RNA:n välisen kompleksin muodostumisen ja sitä kautta myös proteiinisynteesi estyy. Se on tehokas muun muassa Botrytis-, Monilinia-, Rhizopus-, Sclerotina- ja Sclerotium-sukujen homeita vastaan. == Valmistus ja käyttö == Dikloraania valmistetaan klooramalla joko p-nitroaniliinia tai 4-nitroaniliini-2-sulfonihappoa vesiliuoksessa. Ensimmäisessä vaiheessa muodostuu monokloorattu tuote.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.1.2015 Dikloraania käytetään fungisidina hedelmä- ja kasvisviljelmillä muun muassa salaatti-, peruna-, raparperi, kirsikka- ja persikkaviljelmillä. Yhdisteestä valmistettavaa diatsoniumsuolaa käytetään keltaisten, oranssien ja ruskeiden atsovärien valmistuksessa. == Lähteet == == Aiheesta muualla == * *Toxin and Toxin Target Database (T3DB): Dichloran *Kyoto Encyclopedia of Genes and Genomes (KEGG): Dichloran *ChemBlink: 2,6-Dichloro-4-nitroaniline Luokka:Klooribentseenit Luokka:Sienentorjuntamyrkyt
Oiva Laaksonen

Oiva Johan Laaksonen (30. toukokuuta 1924 Helsinki – 26. heinäkuuta 1989)Kuolinilmoitus, Helsingin Sanomat 6.8.1989, s. A 4 oli Helsingin kauppakorkeakoulun liiketaloustieteen oppiaineen organisaatiot ja johtaminen professori. Hänet nimitettiin 1969 itsenäistyneen oppiaineen ensimmäiseksi vakinaiseksi professoriksi vuonna 1973, ja hän oli tehtävässä kuolemaansa saakka.WSOY Iso Tietosanakirja 5. osa, s. 148, WSOY 1996 Hänen tutkimusalaansa olivat automaatio ja yritysorganisaatio.Facta 2001 osa 9, palsta 519 Laaksonen on väitöskirjassaan Suomen liike-elämän johtajisto: sen sosiaalinen liikkuvuus ja koulutus (1962) kuvannut kattavasti 1900-luvun alun yritysjohtajistoa, johtajien sosiaalista taustaa, koulutusta ja työpaikkaliikkuvuutta.. Laaksonen kuoli veneonnettomuudessa Tukholman saaristossa. == Lähteet == Luokka:Helsingin kauppakorkeakoulun professorit Luokka:Suomalaiset kauppatieteilijät Luokka:Suomalaiset professorit Luokka:Vuonna 1924 syntyneet Luokka:Vuonna 1989 kuolleet
Bryan Hopkins

Bryan Hopkins (s. 26. lokakuuta 1983 Dallas, Texas) on yhdysvaltalainen kilpauransa päättänyt koripalloilija, pelipaikaltaan pelintekijä. Hän pelasi urallaan Suomen, Belgian, Ukrainan, Kreikan ja Israelin pääsarjoissa sekä EuroChallengessa ja Baltian liigassa. == Pelaajaura == Hopkins pelasi high school -koripalloa Lincolnissa samassa joukkueessa Chris Boshin kanssa. Joukkue ei hävinnyt kauden aikana kertaakaan.http://pyrinto.fi/bryan-hopkins- pyrintoon/ Yliopistossa Hopkins edusti SMU:ta vuosina 2002–2006. Yliopiston jälkeen Hopkins siirtyi pelaamaan Eurooppaan, Ukrainan pääsarjaan. Seuraavalla kaudella hän siirtyi belgialaiseen Liège Basketiin. Viisi kautta, vuodet 2008–2013, Hopkins edusti belgialaista Antwerp Giantsia, joka pelasi maan pääsarjan lisäksi EuroChallengea. EuroChallenge-kaudella 2012–2013 Hopkins teki sarjan yhden ottelun ennätyksekseen 42 pistettä, ja samalla kierroksella hänet valittiin kierroksen pelaajaksi.http://www.fibaeurope.com/cid_KNce8jInH7Qj1EsyH5rjn2.pageID_d6OKE7MGJpwyadAVX1Yaa3.compID_BYg5Rb55Jw-G5I3MZ6JB01.season_2013.startAt_195.coid_dvtJqVyiJrE3gScSS- Jnw2.articleMode_on.html Kauden 2013–2014 Hopkins aloitti Israelin pääsarjassa, ja siirtyi kesken kauden Kreikan pääsarjaan. Syksyn 2014 Hopkins oli pelaamatta lapsensa syntymän johdosta.http://www.basket.fi/uutiset/kaikki_uutiset/?x122462=28702549 Tammikuussa 2015 hän siirtyi suomalaiseen Tampereen Pyrintöön.http://pyrinto.fi/bryan-hopkins-pyrintoon/ Try-out-jakson jälkeen hänen sopimustaan jatkettiin loppukaudeksi.http://pyrinto.fi/hopkins-jatkaa- kauden-loppuun-kent-siirtyy-pyrinnon-kakkosjoukkueeseen/ Pyrintö sai Hopkinsista loppukaudeksi kaipaamaansa heittovoimaa. == Saavutukset == * EuroChallengen alkulohkovaiheen 6. kierroksen kierroksen pelaaja kaudella 2012–2013 * EuroChallengen piste-ennätys 42 pistettä * Belgian pääsarjan riistokuningas 2009http://www.eurobasket.com/Belgium/basketball-Scooore- League_2008-2009.asp == Yksityiselämä == Hopkinsin vanhemmat ovat Paula ja Leonard Hopkins. Hänellä on kaksi siskoa ja kaksi veljeä. Veljistä kaksoisveli Ryan pelasi samaan aikaan koripalloa SMU:ssa, ja isoveli Leonard Hopkins oli myös ammattilaiskoripalloilija.smumustangs.com == Lähteet == * Bryan Hopkins Suomen Koripalloliitto * Profiili smumustangs.com * Bryan Hopkins Stats College Basketball at Sports-Reference.com === Viitteet === == Aiheesta muualla == * Bryan Hopkins basketball profile eurobasket.com Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Arvo Laamanen

Arvo Laamanen (10. helmikuuta 1929 Punkaharju – 17. syyskuuta 2006 NurmijärviKuka Kukin on 1978 (Runeberg.org)) oli suomalainen ympäristöhygienian professori. Laamanen väitteli Helsingin yliopistossa 1970 pääaineenaan biokemia.Matti Jantunen, Muistokirjoitus Hs.fi, viitattu 17.1.2015 Hän oli vuodesta 1974 Kuopion yliopiston ympäristöhygienian (kemiallis-fysikaalisen analytiikan) professori. Hän tutki ilmansuojelua, ympäristöterveyttä ja työhygieniaa.Facta 2001 osa 9, palsta 520, WSOY 1984 Hän jäi eläkkeelle 1992. == Lähteet == Luokka:Hygieenikot Luokka:Kuopion yliopiston professorit Luokka:Suomalaiset professorit Luokka:Vuonna 1929 syntyneet Luokka:Vuonna 2006 kuolleet
Pavel Sinebrychoff

Pavel (Paul) Petrovitš Sinebrychoff (, Sinebrjuhov; 20. tammikuuta 1799 – 12. maaliskuuta 1883 Helsinki) oli venäläissyntyinen suomalainen kauppaneuvos ja Sinebrychoffin panimon omistaja. Hän kuului Suomessa pitkään vaikuttaneeseen Sinebrychoffin sukuun. Pavel Sinebrychoffin isä oli kauppias Peter Sinebrychoff. Pavel Sinebrychoffin veljen Nikolai Sinebrychoffin kuoltua lapsettomana vuonna 1848 Pavel ja toinen veli Ivan perivät suuren omaisuuden. Pavelille jäi Helsinkiin sijoittunut liiketoiminta. Sinebrychoff hoiti perimäänsä liiketoimintaa menestyksellä, laajentaen sitä huomattavasti. 1870-luvulla hän oli Suomen suuriruhtinaskunnan suurin veronmaksaja yksityishenkilönä ja Helsingin kaupungissa häntä enemmän veroja maksoi vain Suomen Pankki. Keisari Aleksanteri II myönsi Sinebrychoffille kauppaneuvoksen arvon vieraillessaan Helsingissä 1863. Mainittuna vuonna Sinebrychoffin liikeyrityksissä työskenteli yli 200 henkilöä. Sinebrychoff tuki Suomen ortodoksista kirkkoa eri tavoin, muun muassa lahjoittamalla varoja Helsingin ortodoksisten kirkkojen rakentamiseen. Hän oli myös Helsingin kaupunginvaltuuston jäsen 1874–1875. Pavel Sinebrychoff laajensi panimonsa tiloja Helsingin Hietalahdessa. Hänen johtajakaudellaan yrityksen liikevaihto moninkertaistui siitä huolimatta, että tuona aikana Sinebrychoffin panimo menetti monopoliasemansa Helsingissä ja sai kilpailijoita. Pavel Sinebrychoff oli vuodesta 1878 myös panimonsa naapuriin perustetun Hietalahden telakan osakas, Turpaan ruutitehtaan enemmistöosakas ja yksi Helsingin ensimmäisen liikepankin perustajista. Hän oli vuonna 1862 perustamassa Helsingin Kaisaniemeen kylpylä Villensaunaa (Wilhelmsbad) ja omisti sen kokonaan vuodesta 1870 alkaen. Hän omisti myös Espoossa Otaniemen kartanon vuodesta 1857 ja läheisen Hagalundin kartanon vuodesta 1859 alkaen. Sinebrychoff asui veljensä panimon yhteyteen Helsingin Bulevardille rakennuttamassa kivitalossa, jossa nykyään toimii Sinebrychoffin taidemuseo. Sinebrychoff meni naimisiin vasta 1850, itseään 30 vuotta nuoremman Anna Tihonoffin kanssa (1830–1904). Perheeseen syntyi kaksi tytärtä ja kaksi poikaa. Heistä Maria (1852–1923) avioitui lääkäri C. F. von Wahlbergin kanssa, joka toimi muun muassa lääkintöhallituksen pääjohtajana. Pojat Nicolas ja Paul Sinebrychoff toimivat liikemiehinä. Pavel Sinebrychoff luovutti Sinebrychoff-panimon toimitusjohtajan tehtävät pojalleen Nicolakselle vuonna 1878. == Lähteet == == Aiheesta muualla == *Aune Jääskinen: SINEBRYCHOFF, Paul Biografiskt lexikon för Finland Luokka:Suomalaiset yritysjohtajat Luokka: Suomalaiset elinkeinoelämän vaikuttajat Luokka:Suomalaiset lahjoittajat Luokka:Suomen venäläiset Luokka:Kauppaneuvokset Luokka:Helsingin kaupunginvaltuutetut Luokka:Vuonna 1799 syntyneet Luokka:Vuonna 1883 kuolleet
Rosendahl

Rosendahl, Rosendal tarkoittaa seuraavia: *Hotelli Scandic Rosendahl, hotelli Tampereen Pyynikillä * Ravintola Rosendahl, Tampereen Pyynikillä vuosina 1863–1968 toiminut ravintola * Rosendal, Tammiston ruotsinkielinen nimi * Rosendalin linna, linna Tukholmassa * Rosendal, kylä Kemiönsaarella * Rosendal, taajama Norjassa ==Sukunimi== * Adolf Fredrik Rosendal (1821–1876), suomalainen rehtori ja valtiopäivämies * Aili Reiko (o.s. Rosendahl, 1918–2011), suomalainen pikajuoksija, pituushyppääjä * Aulis Rosendahl (1937–2004), suomalainen näyttelijä * Axel Rosendahl (1868–1939), suomalainen filosofian tohtori, lyseon lehtori ja oppi- ja sanakirjojen tekijä * Frans Brynolf Rosendahl (1848–1917), suomalainen juristi, senaatin esittelijäsihteeri ja todellinen valtioneuvos * Gunnar Rosendal (1897–1988), Ruotsin kirkon pappi * Hans Rosendahl (1944–2021), ruotsalainen vapaauimari * Heidemarie Ecker, o.s. Rosendahl (s. 1947), saksalainen yleisurheilija, olympiavoittaja * Hilma Szinnyei, o.s. Rosendahl, suomalainen Unkariin muuttanut teatterinäyttelijä * Jaakko Rosendahl (s. 1983), Porin Ässien maalivahtivalmentaja * Jari Rosendal (1965–2023), Kemiran toimitusjohtaja, vuorineuvos * Johan Ludvig Rosendahl (1829–1876), suomalainen ravintoloitsija ja hotellinpitäjä, ravintola Rosendahlin perustaja * John Rosendahl (1891–1932), amerikansuomalainen muusikko ja musiikkimanageri * Karl Rosendahl (1831–1902), suomalainen toimittaja, näytelmäkirjailija * Karl Verner Rosendal (1825–1902), suomalainen tilanomistaja ja valtiopäivämies, Adolf Fredrik Rosendalin veli * Lauri Rosendahl (s. 1969), suomalainen sijoitustutkija ja pörssijohtaja * Lauri Rosendal (1879–1948), suomalainen toimittaja ja tarkastaja, Turun Sanomien päätoimittaja, Mauno Rosendalin poika * Mari Rosendahl, suomalainen tanssija, koreografi ja tanssinopettaja * Mauno Rosendal (1848–1917), suomalainen herännäisjohtaja, poliitikko * Michael Rosendahl (1754–1815), suomalainen kauppias ja tupakkatehtailija, kauppaneuvos * Mikko Rosendahl, suomalainen kokki * Ola Rosendahl (1939–2008), suomalainen poliitikko (RKP) * Risto Rosendahl (s. 1979), suomalainen pikaluistelija * Saskia Rosendahl (s. 1993), saksalainen näyttelijä * Vera Rosendal (1908–1987), suomalainen arkkitehti * Vesa Rosendahl (s. 1975), suomalainen pikaluistelija == Katso myös == * Rosenthal Luokka:Luettelot henkilöistä sukunimen mukaan
Pentti Laasonen

Veikko Pentti Johannes Laasonen (14. maaliskuuta 1916 Helsinki – 12. elokuuta 2000 Helsinki) oli suomalainen matemaatikko. Laasonen oli Teknillisen korkeakoulun rehtori vuosina 1970–1979. Pentti Laasosen isä lääninrovasti Gabriel Johannes Laasonen siirtyi vuonna 1929 Helsingistä Kuusankosken kirkkoherraksi, ja Pentti Laasonen kirjoitti ylioppilaaksi vuonna 1933 Kouvolan lyseosta. Laasonen opiskeli Helsingin yliopistossa ja väitteli tohtoriksi vuonna 1944 P.J. Myrbergin oppilaana. Laasosen väitöskirja Beiträge zur Theorie der fuchsoiden Gruppen und zum Typenproblem der Riemannschen Flächen liittyi Riemannin pintojen tyyppiteoriaan. Myöhemmin Laasonen siirtyi funktioteoriasta soveltavan matematiikan suuntaan ja julkaisi tutkimuksia mm. osittaisdifferentiaaliyhtälöiden reuna-arvo-ongelmista. Laasosen tieteellinen tuotanto käsittää noin 80 artikkelia. Pentti Laasosen matemaatikon työura alkoi Helsingin yliopiston matematiikan assistenttina vuonna 1939, mutta matematiikan tekniikkaan soveltamiseen hänet johtivat tehtävät Ilmavoimien esikunnassa ja Valtion lentokonetehtaassa jatkosodan aikana. Laasonen selvitti hävittäjä Myrskyn koelennolla sattuneen onnettomuuden syyksi koneen siipien värähtelyn suurissa nopeuksissa. Laasonen oli lentokonetehtaan palveluksessa vuoteen 1948. Tuona vuonna hän siirtyi Tampereen teknillisen opiston matemaattisten aineiden yliopettajaksi, mutta jo samana vuonna hänet nimitettiin Teknillisen korkeakoulun lujuusopin professoriksi. Tässä tehtävässä Laasonen toimi vuoteen 1961 asti, jolloin hänet nimitettiin Helsingin yliopiston sovelletun matematiikan professorin virkaan. Jo seuraavana vuonna Laasonen kuitenkin palasi Teknilliseen korkeakouluun, nyt matematiikan professoriksi. Laasonen oli ensimmäinen Teknillisen korkeakoulun matematiikan professori, jonka tutkimussuuntauksetkin sivusivat tekniikkaa. Eläkkeelle Laasonen jäi vuonna 1979. Laasonen oli myös vuodesta 1948 Helsingin yliopiston sovelletun matematiikan dosentti. Vuosina 1956–1958 Laasonen oli vierailevana professorina Kalifornian yliopistossa Los Angelesissa. Pentti Laasonen valittiin Suomalainen Tiedeakatemian jäseneksi vuonna 1953. Tiedeakatemian varainhoitaja ja hallituksen jäsen hän oli 1961–1982. Vuosina 1984–1985 Laasonen oli vielä Tiedeakatemian esimies. Teknillisten tieteiden akatemian jäsen Laasonen oli vuodesta 1960. Vuonna 1979 Laasonen valittiin Teknillisten tieteiden akatemian esimieheksi. Laasonen oli myös Suomen Tiedeseuran jäsen vuodesta 1970. Pentti Laasosella oli lukuisia tiedepoliittisia luottamustoimia. Hän oli mm. Valtion luonnontieteellisen toimikunnan jäsen 1964–1970 ja Tieteellisten seurain valtuuskunnan puheenjohtaja 1965–1968. Varsovan yliopisto myönsi Pentti Laasoselle matematiikan kunniatohtorin arvon vuonna 1976. == Lähteet == Luokka:Suomalaiset matemaatikot Luokka:Teknillisen korkeakoulun professorit Luokka:Suomalaiset professorit Luokka:Vuonna 1916 syntyneet Luokka:Vuonna 2000 kuolleet
Sindre Odberg Palm

Sindre Odberg Palm (s. 27. tammikuuta 1992 Spydeberg) on norjalainen maastohiihtäjä. Seuratasolla Palm edustaa Spydeberg IL -seuraa. Hän on erikoistunut sprintteihin. Palm debytoi maastohiihdon maailmancupissa maaliskuussa 2014, kun hän oli Drammenin perinteisen sprintin 57. Ensimmäiset maailmancupin pisteensä hän saavutti tammikuussa 2015 oltuaan Otepäässä niin ikään perinteisen sprintissä sijalla 25. == Lähteet == * http://data.fis- ski.com/dynamic/athlete- biography.html?sector=CC&competitorid;=146983&type;=result&category;=ALL&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Norjalaiset maastohiihtäjät Luokka:Vuonna 1992 syntyneet Luokka:Elävät henkilöt
Sepp Schneider

Sepp Schneider (s. 3. kesäkuuta 1991 Egg) on itävaltalainen uransa lopettanut yhdistetyn hiihtäjä. Seuratasolla Schneider edusti SC Egg-Vorarlbergiä. Schneider debytoi yhdistetyn maailmancupissa helmikuussa 2012 Almatyssa ollen kilpailun 30. Näin ollen hän nappasi myös heti uransa ensimmäisen maailmancupin pisteen. Schneiderin paras sijoitus maailmancupin osakilpailussa on seitsemäs, jonka hän saavutti maaliskuussa 2014 Oslosta. Schneider on sijoittunut kahdesti kärkikymmenikköön. Falunin MM-kilpailuissa 2015 hän oli suurmäen Gundersen-kilpailussa kolmastoista. Schneider lopetti uransa yhdistetyn hiihtäjänä vuonna 2018. Schneiderin isoveli Balthasar Schneider on uransa jo päättänyt mäkihyppääjä. == Lähteet == * http://data.fis- ski.com/dynamic/athlete- biography.html?sector=NK&competitorid;=128838&type;=result&category;=WJC&season;=ALL&sort;=&discipline;=ALL&position;=30&place;=&Submit;=Search&limit;=50 Luokka:Itävaltalaiset yhdistetyn hiihtäjät Luokka:Vuonna 1991 syntyneet Luokka:Elävät henkilöt
Steve Bacic

Steve Bacic (s. 13. maaliskuuta 1965 Kroatia) on kanadalainen näyttelijä ja ohjaaja. Hän esiintyi Gene Roddenberry’s Andromeda -televisiosarjassa 2000–2002, sekä useissa elokuvissa. == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Federico Cecon

Federico Cecon (s. 11. kesäkuuta 1994) on italialainen mäkihyppääjä. Seuratasolla Cecon edustaa Cai Monte Lussaria. Cecon debytoi mäkihypyn maailmancupissa joulukuussa 2014, kun hän oli Nižni Tagilin kilpailussa sijalla 42. Tuota kilpailua aikaisemmin Cecon oli jo osallistunut kahteen joukkuekilpailuun Planicassa ja Klingenthalissa. Sija 42 on Ceconin tähänastisen maailmancup-uran paras sijoitus. Cecon on osallistunut neljiin nuorten MM-kilpailuihin, joissa hän on ollut parhaimmillaan 11. sijalla vuonna 2014 Val di Fiemmessä. Hän on kilpaillut myös Continental Cupissa. Ceconin isä on yksi kaikkien aikojen menestyneimmistä italialaismäkihyppääjistä, Roberto Cecon. == Lähteet == * http://data.fis-ski.com/dynamic/athlete- biography.html?sector=JP&competitorid;=136168&type;=result&category;=COC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Italialaiset mäkihyppääjät Luokka:Vuonna 1994 syntyneet Luokka:Elävät henkilöt
Niilo Orasmaa

Niilo Yrjö Gideon Orasmaa (vuoteen 1906 Österman; 13. heinäkuuta 1889 Tampere – 9. syyskuuta 1970 Helsinki) oli suomalainen diplomaatti.Kuolleita. (Maksullinen artikkeli.) Helsingin Sanomat 12.9.1970. Viitattu 12.3.2018. Orasmaan vanhemmat olivat kauppias Mauritz Alexander Österman ja Mathilda Sofia Wennerblom. Hän pääsi ylioppilaaksi 1908 ja valmistui filosofian maisteriksi 1924.Kuka kukin on 1954, s. 599. Projekt Runeberg. Orasmaa oli ulkoministeriön palveluksessa vuodesta 1921 lähtien. Hän oli lähetystösihteerinä Tallinnassa 1925–1928, poliittisen ja kaupallisen osaston apulaispäällikkönä 1928 ja vt. päällikkönä 1929, asiainhoitajana Madridissa ja Lissabonissa 1929–1933, ulkoministeriön kauppapoliittisen osaston apulaispäällikkönä 1933 sekä talouspoliittisen osaston päällikkönä 1933–1937. Hän oli myös kauppasopimuskomitean 2. sihteerinä 1922–1924, 1929 sekä 1933–1937. Orasmaa oli lähettiläänä Buenos Airesissa, Montevideossa ja Santiagossa 1937–1945, Rio de Janeirossa 1946–1950 sekä Belgradissa ja Ateenassa 1953–1956. Hän hoiti välillä 1951–1953 ulkoministeriön poliittisen osaston päällikön tehtäviä virkaa tekevänä. Niilo Orasmaan käsikirjoituskokoelma on Tampereen yliopiston kirjastossa.Tampereen yliopiston kirjaston käsikirjoitusarkiston kohdehenkilöluettelo. == Lähteet == Luokka:Suomen suurlähettiläät Luokka:Vuonna 1889 syntyneet Luokka:Vuonna 1970 kuolleet
Cecon

Cecon on italialainen sukunimi. Se on muun muassa seuraavien henkilöiden sukunimi: *Federico Cecon (s. 1994), italialainen mäkihyppääjä *Roberto Cecon (s. 1971), italialainen mäkihyppääjä
La mia città

La mia città () on Emma Marronen esittämä kappale, joka edusti Italiaa vuoden 2014 Eurovision laulukilpailussa Tanskan Kööpenhaminassa. Kappaleen on säveltänyt ja sanoittanut Marrone itse. Sen kesto on kolme minuuttia ja 31 sekuntia, ja se lauletaan italian kielellä. La mia città pääsi suoraan finaaliin, sillä Italia on yksi suurimmista rahoittajamaista. Finaalissa kappale sijoittui sijalle 21 kerättyään 33 pistettä. Kappale sai finaalissa yhdeltä maalta, Maltalta, suurimman yksittäisen pistemäärän eli 12 pistettä. == Lähteet == Luokka:Italian euroviisuedustuskappaleet Luokka:Vuoden 2014 euroviisuedustuskappaleet
Pentti Laasonen (historioitsija)

Pentti Laasonen (24. joulukuuta 1928 Kitee – 14. lokakuuta 2016 Helsinki)Kuolinilmoitus. Helsingin Sanomat 23.10.2016, s. C 16. oli suomalainen historiantutkija. Hän oli vuosina 1976–1980 Helsingin yliopiston kirkkohistorian apulaisprofessori ja 1980–1992 Helsingin yliopiston Suomen ja Skandinavian kirkkohistorian professori. Hänen tutkimusalojaan olivat kirkollinen kansankulttuuri, luterilainen ortodoksia ja vanha suomalainen oppihistoria.Facta 2001, osa 9, p. 523. WSOY 1984. Helsingin yliopiston opettajat ja virkamiehet. Teologinen tiedekunta. ==Julkaisut== * Johannes Gezelius vanhempi ja suomalainen täysortodoksia = Johannes Gezelius der Ältere und die finnische Hochorthodoxie. Hki: Suomen kirkkohistoriallinen seura, 1977. (Suomen kirkkohistoriallisen seuran toimituksia, 103.) ISBN 951-9021-21-3. * Pirinen, Kauko – Laasonen, Pentti: Lukion kirkkohistoria. Esipuheen kirj. Ilmari Salomies. Jyväskylä: Gummerus, 1972. ISBN 951-20-0083-0 * Pirinen, Kauko – Laasonen, Pentti: Lukion uskonto 3. Kirkon historia. Gummerus, 1982. (kokeilup.) ISBN 951-20-2296-6 * Luterilaisuus Rooman ja Geneven välissä: Luterilaisuuden identiteettitaistelu 1577 – noin 1590. Suomen kirkkohistoriallinen seura, 1998. (Suomen kirkkohistoriallisen seuran toimituksia, 171.) ISBN 952-5031-03-9. * Novgorodin imu: Miksi ortodoksit muuttivat Käkisalmen läänistä Venäjälle 1600-luvulla? Suomalaisen Kirjallisuuden Seura, 2005. (Historiallisia tutkimuksia, 222.) ISBN 951-746-697-8. * Papinvirkojen täyttö Suomessa myöhäiskaroliinisena aikana 1690-1713 = Die Besetzung von Pfarrstellen in Schweden-Finnland während der spätkarolinischen Zeit 1690-1713 Hki: Suomen kirkkohistoriallinen seura, 1983. (Suomen kirkkohistoriallisen seuran toimituksia, 124). ISBN 951-9021-45-0. * Pohjois-Karjalan luterilainen kirkollinen kansankulttuuri Ruotsin vallan aikana = Die lutherische Volkskultur Nordkareliens während der schwedischen Zeit Hki, 1967. (Suomen kirkkohistoriallisen seuran toimituksia, 72.) (Väitöskirja: Helsingin yliopisto.) * Sanan koulussa: Evankeliumiyhdistyksen ylioppilaskoti Domuksen 50-vuotisjuhlajulkaisu. Toimittanut Pentti Laasonen. Suomen luterilainen evankeliumiyhdistys, 1954. * Suomen kirkon historia 2. Vuodet 1593-1808. WSOY, 1991. ISBN 951-0-16492-5 * Vanhan ja uuden rajamaastossa: Johannes Gezelius nuorempi kulttuurivaikuttajana. Suomalaisen Kirjallisuuden Seura, 2009. (Historiallisia tutkimuksia, 245.) (Suomen kirkkohistoriallisen seuran toimituksia, 210.) ISBN 978-952-222-122-3 ISBN 978-952-5031-53-9. * Vanhan kirkollisuuden hajoaminen Pohjois-Karjalassa = Die Auflösung der alten Kirchlichkeit in Nordkarelien. 1971. (Suomen kirkkohistoriallisen seuran toimituksia 83.) * Yhteisellä tiellä: Luterilainen kirkko jakamattoman perinteen kantajana. Kirjapaja, 2011. ISBN 978-952-247-241-0 == Lähteet == Luokka:Suomalaiset historioitsijat Luokka:Helsingin yliopiston professorit Luokka:Suomalaiset professorit Luokka:Vuonna 1928 syntyneet Luokka:Vuonna 2016 kuolleet
Des’ree

Desirée Annette Weeks, taiteilijanimeltään Des’ree, (s. 30. marraskuuta 1968 Lontoo) on brittiläinen laulaja ja R&B-artisti;, joka nousi kuuluisuuteen 1990-luvulla. Hänet tunnetaan hiteistään ”Feel So High”, ”You Gotta Be”, ”Life” ja ”Kissing You”. Des’ree ei ole julkaissut musiikkia vuoden 2003 Dream Soldier -albumin jälkeen. Des’ree syntyi Etelä-Lontoossa Englannissa. Hänen äitinsä on syntyjään guyanalainen ja isä kotoisin Barbadokselta. Des’ree tutustui musiikkilajeihin jazz ja reggae vanhempiensa kautta. Hän päätti lähtevänsä musiikkiuralle 11-vuotiaana oltuaan kahden vuoden matkalla Barbadoksella perheensä kanssa. Des’ree levytti musiikkinsa Sony Music -yhtiölle. Vuonna 1994 hänen singlensä ”You Gotta Be” menestyi hyvin Billboard Hot 100 -listan sijalla 5 ja oli kolminkertainen hitti Britanniassa. Se oli myös VH1-kanavan soitetuin kappale. Vuonna 1991 julkaistu debyyttisingle ”Feel So High” oli niin ikään menestys, sille kuvattiin kaksi musiikkivideota ja kappale oli kymmenen parhaan joukossa useissa maissa. Menestyksen myötä Des’reen toinen studioalbumi I Ain’t Movin’ myi maailmanlaajuisesti noin 2,5 miljoonaa kappaletta. Tällöin hän teki myös kiertueen Yhdysvalloissa. Des’ree lauloi singlensä ”Kissing You” elokuvan William Shakespearen Romeo ja Julia soundtrackille. Vuonna 1998 julkaistu single ”Life” oli valtava hitti Euroopassa ja se oli listaykkösenä useissa maissa. Des’ree voitti parhaan naisartistin BRIT Awardin vuonna 1999. Des’reen musiikkiura alkoi hiipua 2000-luvulle tultaessa ja päättyi vuonna 2003, jolloin hänet erotettiin levy- yhtiöstään. Vuonna 2007 hän oli otsikoissa nostettuaan syytteen laulaja Beyoncéa vastaan ”Kissing You” -kappaleen luvattoman cover-version takia. Des’ree asuu nykyään Edmontonissa, Kanadassa. == Lähteet == Luokka:Englantilaiset laulajat Luokka:Vuonna 1968 syntyneet Luokka:Elävät henkilöt
Timo Laatunen

Timo Olavi Laatunen (8. helmikuuta 1935 Heinolan maalaiskuntaKuka kukin on 1978 (Runeberg.org) – 11. toukokuuta 2024 Tampere) oli suomalainen työnantajajärjestöjohtaja ja yritysjohtaja. Hän oli koulutukseltaan varatuomariFacta 2001 WSOY 1984 osa 9, palsta 526. Laatunen oli Suomen Työnantajain Keskusliiton (STK) toimitusjohtaja 1971–1975, Teollisuuden Keskusliiton toimitusjohtaja 1975–1979 ja Tampereen Kirjapaino Oy/Aamulehti- yhtymän toimitusjohtaja 1979–1992.Timo Laatunen, Porvarillisen työn arkisto == Lähteet == == Aiheesta muualla == * Haastattelu: Luokka:Suomalaiset juristit Luokka:Suomalaiset yritysjohtajat Luokka:Suomalaiset työnantajajärjestöjen johtajat Luokka:Vuonna 1935 syntyneet Luokka:Vuonna 2024 kuolleet
Muamer Tankovic

Muamer "Tank" Tanković (s. 22. helmikuuta 1995) on ruotsalainen jalkapalloilija, joka edustaa Eredivisiessa pelaavaa AZ Alkmaar:ta. Hän on pelipaikaltaan hyökkääjä. Tanković kuuluu Ruotsin jalkapallomaajoukkueeseen. == Seurajoukkueura == Muamer Tanković debytoi Fulham FC:ssä Manchester Unitedia vastaan 9. helmikuuta 2014. Kesällä 2014 Tanković allekirjoitti sopimuksen AZ Alkmaarin kanssa. == Maajoukkueura == Tanković pelasi ensimmäisen ottelunsa Ruotsin jalkapallomaajoukkueessa maaliskuussa 2014. == Lähteet == * http://www.transfermarkt.co.uk/muamer- tankovic/profil/spieler/198513 === Viitteet === == Aiheesta muualla == * http://www.az.nl/teams/speler/spelerid/46272/muamer-tankovic Luokka: Ruotsalaiset jalkapalloilijat Luokka: Vuonna 1995 syntyneet Luokka: Elävät henkilöt
Carolus Lassila

Carolus Juhani Lassila (5. elokuuta 1922 Helsinki – 26. lokakuuta 1987 Atlasvuoristo, Marokko) oli suomalainen diplomaatti. Lassilan vanhemmat olivat Armas Lassila (1890–1955) ja Martha Sofia Holmberg (1888–1975). Hänen setiään olivat anatomian professori Väinö Lassila ja metsäteknologian professori Ilmo Lassila. Carolus Lassila oli naimisissa Britta Synnöve Juliana Wilskmanin (1923–1987) kanssa. Lassila oli arabian kielen ja arabialaisen kulttuurin tuntija. Hän oli suurlähettiläänä Libanonissa sekä samalla Kuwaitissa ja Riadissa ja Jeddassa, Saudi-Arabiassa 1968–1974 ja Abu Dhabissa, Yhdistyneissä arabiemiirikunnissa 1975–1977 ja viimeksi suurlähettiläänä Madridissa, Espanjassa ja samalla Marokossa 1984–1987.Suomen Riadin suurlähetystö : Suomen diplomatian historian sitkein ongelma Suomen Abu Dhabin suurlähetystön historiikki Suomen Madridin suurlähetystö : Suomen edustustopäälliköt Madridissa Lassila ja hänen vaimonsa saivat surmansa 26. lokakuuta 1987 auto- onnettomuudessa Marokon Atlasvuorilla matkalla Ouarzazatesta Taznakhtiin, 250 mailia Rabatista etelään. He ajoivat autollaan yöllä rankkasateen jälkeen äkillisesti tulvimaan alkaneeseen jokeen.Finnish envoy and spouse die in flash flood. AP News Archive 27.10.1987. == Lähteet == Luokka:Suomen suurlähettiläät Luokka:Liikenneonnettomuudessa kuolleet Luokka:Vuonna 1922 syntyneet Luokka:Vuonna 1987 kuolleet
Carlos Mota

Carlos Mota (s. 1969 São José dos Campos, Brasilia) on brasilialainen sarjakuvapiirtäjä. Mota aloitti uransa vuonna 1995 ja piirsi alussa supersankaritarinoita muun muassa Marvelille ja DC Comicsille, mutta siirtyi vuonna 1998 Disney-sarjakuvien pariin. Aku Ankan piirtämisen hän aloitti vuonna 2000 brasilialaisen Abrilin palveluksessa. Vuodesta 2005 hän on työskennellyt tanskalaiselle Egmontille. Motan piirroksissa korostuvat tarkat taustat. ==Lähteet== * Lambiek.net * Inducks.org Luokka:Disneyn sarjakuvien tekijät Luokka:Brasilialaiset henkilöt Luokka:Vuonna 1969 syntyneet Luokka:Elävät henkilöt
John Wilkes

John Wilkes (17. lokakuuta 1725 – 26. joulukuuta 1797) oli englantilainen radikaali, lehtimies ja poliitikko, josta tuli liberalismin symboli, kun hänet suljettiin useita kertoja pois parlamentista. John Wilkes valittiin ensimmäisen kerran parlamentin jäseneksi vuonna 1757. Middlesexin vaalipiirin vaalitaistelussa hän puolusti äänestäjiensä enemmänkin kuin parlamentin alahuoneen oikeutta valita edustajansa. Vuonna 1768 hänen kannattajiensa vihaiset protestit tukahdutettiin St George's Fieldsin verilöylyssä. Vuonna 1771 hän oli apuna taivuteltaessa hallitus hyväksymään painotalojen oikeus julkaista parlamentin keskusteluja. Vuonna 1776 hän esitteli parlamentissa ensimmäisen parlamenttiuudistuksen. Yhdysvaltain vapaussodan aikana hän tuki kapinallisia lisäten suosiotaan heidän keskuudessa. Toisaalta vuonna 1780 hän komensi asevoimia, jotka auttoivat lopettamaan Gordonin kapinan, jossa vastustettiin katolisten oikeuksien palauttamista. Kapinan tukahduttaminen vähensi hänen suosiotaan radikaalien joukossa. Tapaus oli käännekohta, joka johti Wilkesin tukemaan yhä enemmän konservatiivista politiikkaa, mikä aiheutti tyytymättömyyttä edistyksellisten ja radikaalien pieni- ja keskituloisten kannattajiensa joukossa. Tämä oli pääasiallinen syy parlamenttipaikan menetykseen vuoden 1790 vaaleissa. Wilkes vetäytyi politiikasta 65 vuoden ikäisenä ja osallistui edistyksellisiin sosiaalisiin uudistuksiin kuten katolisten emansipaatio 1790-luvulla Ranskan vallankumouksen jälkeisinä vuosina. Eläessään hän oli ansainnut libertiinin maineen. Hän kehuskeli että jos hänelle antoi vähän etumatkaa kilpakosijaansa vastaan naisen vokottelussa, hänen kaunopuheisuutensa kumoaisi sen rasitteen minkä hänen kasvojensa ja selkänsä epämuodustuneisuus hänen päälleen sälytti. Kerrotaan että hän vei viittaan puetun ja pirunsarvin varustetun apinan Hell Fire Club nimiseen pahamaineiseen irstailuklubiin, ja aikaansaattoi sen lakkauttamisen. == Lähteet == == Aiheesta muualla == Luokka:Brittiläiset poliitikot Luokka:Brittiläiset toimittajat Luokka:Lontoon pormestarit Luokka:Vuonna 1725 syntyneet Luokka:Vuonna 1797 kuolleet
Jussi-palkinnot 1966

Jussi-palkinnot 1966 jaettiin 30. huhtikuuta 1966 järjestetyssä jakotilaisuudessa ravintola Vaakunassa Helsingissä. Palkinnot jaettiin elokuville, jotka olivat saaneet ensi-iltansa vuosina 1964 ja 1965. ==Voittajat== Sarja Voittaja Elokuva Paras ohjaus Risto Jarva Onnenpeli Paras tuottaja Risto Orko Tunteita Paras käsikirjoitus Jörn Donner Täällä alkaa seikkailu Paras miespääosa Pekka Autiovuori Tunteita Paras naispääosa Riitta Elstelä Onnelliset leikit Paras naissivuosa Senni Nieminen Täällä alkaa seikkailu Paras musiikki Pentti Lasanen Onnelliset leikit, Käyntikorttini..., Vaaksa vaaraa, Jörn Donner kertoo Helsingistä Paras lyhytelokuva Juho Gartz, Sauli Rantamäki, Martti Utriainen, Jukka Lampinen Kivimies Erkko Kivikoski Ovi Paras televisioelokuva Marjatta Muurimaa Valoa Reino Paasilinna Suo siellä, vetelä täällä Heikki Partanen Käytöskukka Paras kaitaelokuva Anja Väänänen Hanni – avioerolapsi ===Kunniakirjat=== * 6 kotimaista kunniakirjaa * 28 ulkomaiselle elokuvalle ==Lähteet== * * 1966 Luokka:1966
Jussi-palkinnot 1967

Jussi-palkinnot 1967 jaettiin 28. helmikuuta 1967 järjestetyssä jakotilaisuudessa Kallion virastotalossa Helsingissä. Palkinnot jaettiin elokuville, jotka olivat saaneet ensi-iltansa vuonna 1966. == Voittajat == Suomalaisia elokuvia palkittiin seitsemässä kategoriassa. Käpy selän alla voitti yhtä kategoriaa, Rakkaus alkaa aamuyöstä -elokuvalle mennyttä naispääosapalkintoa. lukuun ottamatta kaikki palkinnot. Suomalaisten lisäksi palkittiin Milos Forman ulkomaisen Jussin palkinnolla. Voittaja Elokuva Paras ohjaus Mikko Niskanen Käpy selän alla Paras tuottaja FJ-Filmi Oy Käpy selän alla Paras käsikirjoitus Marja-Leena Mikkola Käpy selän alla Paras miespääosa Jukka Sipilä Käpy selän alla Paras naispääosa Elli Castrén Rakkaus alkaa aamuyöstä Paras kuvaus Esko Nevalainen Käpy selän alla Paras musiikki Kaj Chydenius Käpy selän alla Ulkomainen Jussin saaja Milos Forman ===Kunniakirjat=== * 8 kotimaiselle lyhytelokuvalle * 14 ulkomaiselle elokuvalle ==Lähteet== * * 1967 Luokka:1967
Yrjö Saastamoinen

Yrjö Herman Saastamoinen (11. heinäkuuta 1888 Kuopio – 1. syyskuuta 1966 Kuopio) oli suomalainen diplomaatti ja toimitusjohtaja. Saastamoisen vanhemmat olivat kauppaneuvos Herman Saastamoinen ja Alexandra Tengman. Hänen veljiään olivat vuorineuvos Onni Saastamoinen ja suurlähettiläs Armas Saastamoinen. Hän pääsi ylioppilaaksi 1907 ja opiskeli useissa ulkomaisissa yliopistoissa 1908–1914. Saastamoinen oli Suomen Berliinin lähetystön avustajana 1918, ulkoministeriön 2. sihteerinä 1919, vt. valtuutettuna Haagissa 1919, asiainhoitajana Haagissa ja Brysselissä 1920−1921, Madridissa ja Lissabonissa 1921–1922 sekä Haagissa, Brysselissä ja Luxemburgissa 1923–1926. Hänestä tuli erikoislähettiläs ja täysivaltainen ministeri 1927. Diplomaattitehtävien jälkeen Saastamoinen toimi H. Saastamoinen Oy:n, Saastamoisen Faneri Oy:n ja H. Saastamoinen & Pojat Oy:n johtajana vuodesta 1927 lähtien.Kuka kukin on 1954 (Projekt Runeberg) == Lähteet == Luokka:Suomalaiset diplomaatit Luokka:Suomalaiset yritysjohtajat Luokka:Vuonna 1888 syntyneet Luokka:Vuonna 1966 kuolleet
Peter de Lacy

thumb|right|Peter de Lacy Peter de Lacy (), (1678 Limerick, Irlanti – 1751 LiivinmaaSuomi-Irlanti-seura ) oli irlantilais-ranskalainen ammattisotilas ja sotamarsalkka. Hän palveli ensin Ranskan, Itävallan ja Puolan armeijoissa. Vuonna 1719–1721 hän johti Venäjän laivaston hyökkäyksiä Ruotsin rannikolle. Hattujen sodan aikana hän oli Suomessa taistelleiden venäläisten joukkojen ylipäällikkö.Facta 2001 WSOY 1984 osa 9, palsta 534. == Lähteet == Luokka:Irlantilaiset palkkasoturit Luokka:Venäläiset sotilaat Luokka:Vuonna 1678 syntyneet Luokka:Vuonna 1751 kuolleet
Vivaan Shah

Vivaan Shah (s. 11. tammikuuta 1990 Mumbai, Maharashtra) on intialainen näyttelijä. Hän on näyttelijä Naseeruddin Shahin ja Ratna Pathakin nuorempi poika. Hän teki elokuvadebyyttinsä mustassa komediassa 7 Khoon Maaf (2011). Seuraavaksi hän sai roolin menestyneessä toimintakomediassa Happy New Year (2014). == Filmografia == Vuosi Elokuva Rooli 2011 7 Khoon Maaf Arun Kumar 2014 Happy New Year Rohan Singh 2015 Bombay Velvet Tony 2017 Laali Ki Shaadi Mein Laaddoo Deewana Laaddoo 2020 Coat Madho == Lähteet == == Aiheesta muualla == * Luokka:Intialaiset näyttelijät Luokka:Vuonna 1990 syntyneet Luokka:Elävät henkilöt
Eduard Palin

Eduard Hjalmar Palin (27. tammikuuta 1891 Helsinki – 18. maaliskuuta 1969) oli suomalainen diplomaatti. Palinin vanhemmat olivat salaneuvos Hjalmar Georg Palin ja Linnéa Eugenie Hisinger. Hän pääsi ylioppilaaksi 1909 ja suoritti oikeustutkinnon 1917. Palin oli ulkoministeriön 2. sihteerinä 1920, Pariisin lähetystön 2. lähetystösihteerinä 1920–1921, lähetystösihteerinä Berliinissä 1921–1925, lähetystöneuvoksena Kööpenhaminassa 1925–1927 sekä va. asiainhoitajana siellä 1925–1926. Hän oli sitten ulkoministeriön jaostopäällikkönä 1927-1929 sekä poliittisten asiain osastolla apulaispäällikkönä 1929–1931 ja päällikkönä 1931–1933. Tämän jälkeen Palin toimi lähettiläänä Riiassa ja Kaunasissa 1933–1940, Bukarestissa 1941–1945 sekä lähettiläänä Prahassa ja Wienissä 1947–1950 ja lähettiläänä ja suurlähettiläänä Oslossa 1950–1958. Palin sai lähetystöneuvoksen arvon 1924 ja erikoislähettilään ja täysivaltaisen ministerin arvon 1933.Kuka kukin on 1954 (Projekt Runeberg)Suomen Oslon suurlähetystö : Suomen lähettiläät ja suurlähettiläät NorjassaRafael Olinin GeneaNet-sivusto : Eduard Hjalmar Palin == Lähteet == Luokka:Suomen suurlähettiläät Luokka:Vuonna 1891 syntyneet Luokka:Vuonna 1969 kuolleet
Jay Pharoah

Jay Pharoah (oik. Jared Antonio Farrow, s. 14. lokakuuta 1987 Chesapeake, Virginia) on yhdysvaltalainen näyttelijä ja koomikko. Pharoah tunnetaan parhaiten vakionäyttelijänä Saturday Night Live -viihdeohjelmassa, jossa hän oli mukana vuosina 2010–2016. ==Aiheesta muualla== * Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Residylaskenta

Residylaskenta on tekniikka, jolla voidaan laskea polkuintegraaleja. Tekniikassa käytetään hyödyksi Laurentin sarjaa. ==Matemaattinen kuvaus== Tehtävänä on laskea integraali \int\limits_{\Gamma}f(z)dz, missä \Gamma on yksinkertainen suljettu positiivisesti suunnattu ääriviiva ja f(z) on analyyttinen \Gamma:ssa lukuun ottamatta yksittäistä sisäpuolista pistettä z_{0}. Tällöin funktio f(z) voidaan esittää Laurentin sarjana :f(z)=\sum^{\infty}_{j=-\infty}a_{j}(z-z_{0})^{j}. Tästä integraalin arvoksi saadaan :\int\limits_{\Gamma}f(z)dz=2\pi i a_{-1}.Saff ja Snider, s. 307 Tässä kerrointa a_{-1} kutsutaan funktion f residyksi pisteessä z_{0} ja sitä merkitään Res(f;z_{0}) tai lyhyemmin Res(z_{0}).Saff ja Snider, s. 308 ==Esimerkki== Tarkastellaan funktiota f(z)=ze^{3/z} ja lasketaan sille polkuintegraali \int\limits_{,|z|=4}ze^{3/z}dz pitkin ympyrän kehää |z|=4. Ratkaisu: Tiedetään, että funktiolla on residy Res(z_{0}) pisteessä z=0. Funktiolla e^{\omega} on Taylorin sarja e^{\omega}=\sum^{\infty}_{j=0}\frac{\omega^{j}}{j!}. Tästä saadaan Laurentin sarjaksi funktiolle ze^{3/z} pisteen z=0 ympäristössä :ze^{3/z}=z\sum^{\infty}_{j=0}\frac{1}{j!}\left(\frac{3}{z}\right)^{j}=z+3+\frac{3^{2}}{2!}z^{-1}+\frac{3^{3}}{3!}z^{-2}+\cdots. Tällöin Res(0)=\frac{3^{2}}{2!}=\frac{9}{2}. Koska piste z=0 on funktion f(z) ainoa nollakohta ympyrän |z|=4 sisällä, saadaan integraalin arvoksi \int\limits_{,|z|=4}ze^{3/z}dz=2\pi i\frac{9}{2}=9\pi i.Saff ja Snider, s. 308 ==Lähteet== * Saff, Edward B. & Snider, Arthur D.: Fundamentals of Complex Analysis: Engineering, Science, and Mathematics, Pearson 3. painos ===Viitteet=== ==Kirjallisuutta== * * * Luokka:Kompleksianalyysi Luokka:Integraalilaskenta
Myrothamnaceae

Myrothamnaceae on toinen koppisiemenisten Gunnerales-lahkoon kuuluvista heimoista. Siinä on vain yksi suku: Myrothamnus. == Tuntomerkit == Kasvit ovat karvattomia, aromaattisia ja pihkaisia pensaita, jotka näyttävät kuolleilta kuivan kauden aikana, mutta heräävät eloon saatuaan kosteutta. Lehtiasento on vastakkainen, ja lehtiparilla on yhteinen kannoista muodostunut tuppi, jonka reunassa on yhteensä neljä pientä ja pysyvää korvaketta. Silmussa lehdet ovat viuhkamaisesti poimuttuneita, ja suonitus on kouramainen, lavan laita hampainen. Kukinto on tähkämäinen ja ylälehdellinen; tähkässä on päätekukka. Hedekukassa on kolme tai neljä erillistä tai kolmesta kahdeksaan yhteen kasvanutta hedettä. Ponnet avautuvat läpillä. Siitepöly on tetradeina. Emikukassa on kolme tai neljä emilehteä, jotka ovat kasvaneet yhteen vain tyvestään. Vartalot ovat lyhyitä ja käyriä, luotti johteinen ja kahtena harjuna. Kussakin emissä on paljon siemenaiheita. Hedelmä on tuppilomainen, joskus liiteluomainen. == Levinneisyys == Suku kasvaa eteläisen Afrikan ja Madagaskarin kuivilla alueilla. == Luokittelu == Takhtajan (1997) liitti heimon norkkokasveihin (alaluokka Hamamelididae). Lähimmäksi sukulaiseksi on kuitenkin osoittautunut gunnerakasvit (Gunneraceae), vaikka ne ulkonäöltään ja kasvupaikoiltaan ovatkin aivan erilaisia kasveja. Myrothamnus-suvussa on kaksi lajia: * Myrothamnus flabellifolia Welw. * Myrothamnus moschatus (Baill.) Baill. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Gunnerales Luokka:Kasviheimot
Aidy Bryant

Aidy Bryant (s. 7. toukokuuta 1987 Phoenix, Arizona) on yhdysvaltalainen näyttelijä ja koomikko. Bryant tunnetaan parhaiten Saturday Night Live -viihdeohjelmasta, jonka vakionäyttelijäkaartiin hän on kuulunut vuodesta 2012 lähtien. Vuonna 2018 Bryant sai parhaan naissivuosan Primetime Emmy -ehdokkuuden komediasarjasta Saturday Night Live. Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt